Bæjarskrifstofur Fljótsdalshéraðs verða lokaðar 22. desember , vegna orlofstöku starfsmanna . Tvær tillögur um breytingar á Aðalskipulagi Fljótsdalshéraðs 2008 – 2028 verða kynntar á skrifstofu skipulagsfulltrúa mánudaginn 18. desember frá klukkan 10 til 12 . Báðar breytingarnar eru kynntar á vinnslustigi , þ.e. mótun tillagnanna er ekki að fullu lokið og óskað er eftir ábendingum um það sem betur má fara . Að venju munu félagar í Soroptimistaklúbbi Austurlands selja kærleikskúlur og jólaóróa frá Styrktarfélagi lamaðra og fatlaðra nú á aðventunni . Sala þessara muna er árlegt fjáröflunarverkefni Styrktarfélags lamaðra og fatlaðra og fær Soroptimistaklúbbur Austurlands 1000 krónur af andvirði hvers hlutar sem selst hér til stuðnings fötluðum börnum og ungmennum á Austurlandi .